4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์ 

ผลิตภัณฑ์ของกลุ่มบริษัทอาปิโก
มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis
Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์
(Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์
ผลิตอุปกรณ์ระบบนำร่องการเดินทาง
ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทาง
และเป็นตัวแทนจำหน่ายรถยนต์ โดยมีรายละเอียด ของแต่ละกลุ่มผลิตภัณฑ์หลักๆ ดังนี้

4.1.1 ชิ้นส่วนรถยนต์ (OEM Auto Parts)

การผลิตชิ้นส่วนรถยนต์นับเป็นกิจกรรมสร้างรายได้หลักให้กับบริษัทฯ
ชิ้นส่วนรถยนต์ที่ผลิตโดยบริษัทฯมีคุณภาพสูง ซึ่งชิ้นส่วนรถยนต์สำคัญที่บริษัทฯผลิต ได้แก่

(1) [] ถังน้ำมันโลหะ (Steel Fuel Tank) และอุปกรณ์วัดระดับน้ำมัน (Tank Sender)
    โดยส่งมอบผลิตภัณฑ์ ปีละประมาณ 100,000 ชิ้นต่อปีให้กับบริษัท ออโต้ อัลลายแอนซ์
    (ประเทศไทย ( จำกัดซึ่งเป็นผู้ผลิตรถยนต์ฟอร์ดและมาสด้า
    ซึ่งนับเป็นรายได้ที่สำคัญของบริษัทฯ
    โดยบริษัทฯเป็นผู้ผลิตเพียงรายเดียวที่สามารถผลิตถังน้ำมันได้ทุกชิ้นส่วนเกือบร้อยเปอร์เซ็นต์
    ด้วยความร่วมมือทางด้านเทคนิคจากบริษัท คีเล็กซ์ คอร์ปอเรชั่น (Keylex Corporation)
    ประเทศญี่ปุ่นโดยการทำสัญญาความร่วมมือทางเทคนิค ซึ่งคู่สัญญาสามารถต่ออายุสัญญาได้
    และบริษัทฯ ยังได้รับความร่วมมือช่วยเหลือทางเทคนิคจากบริษัท คอนติเนนทอล ออโตโมทีฟ
    ประเทศเยอรมันอีกเช่นกัน

(2) []ถังน้ำมันพลาสติก (Plastic Fuel Tank)
    โดยส่งมอบผลิตภัณฑ์ในส่วนการผลิตรถยนต์นั่งขนาดเล็ก ปีละประมาณ 98,000
    ชิ้นต่อปีให้กับบริษัท ออโต้ อัลลายแอนซ์ ประเทศไทย) จำกัด)
    ซึ่งเป็นผู้ผลิตรถยนต์ฟอร์ดและมาสด้า ด้วยความร่วมมือทางด้านเทคนิคจากบริษัท คอเท็กซ์
    เท็กซ์ทรอน (Kautex Textron) ประเทศเยอรมนี ซึ่งเป็นผู้ผลิตรถยนต์ฟอร์ดและมาสด้า

(3) [] ชิ้นส่วนเช็คระยะเปิด/ปิด ประตู (Door Check Link) ผลิตประมาณ 700,000
    ชิ้นต่อปีส่งให้กับอีซูซุ, 400,000 ชิ้นต่อปีส่งให้กับบริษัท ออโต้ อัลลายแอนซ์ (ประเทศไทย)
    จำกัดซึ่งเป็นผู้ผลิตรถยนต์ฟอร์ดและมาสด้า ในส่วนนี้บริษัทฯ
    ได้รับความช่วยเหลือทางด้านเทคนิคจาก บริษัท EDSCHA NA ประเทศสหรัฐอเมริกา
    ส่วนใหญ่แล้วบริษัทฯ จะใช้แม่พิมพ์ที่บริษัทฯผลิตทำการผลิตชิ้นส่วนรถยนต์ตามคำสั่งซื้อของลูกค้า
    เนื่องจากเครื่องปั๊มขึ้นรูป (Press) ชิ้นส่วนมีหลายขนาดขึ้นอยู่กับแรงที่ใช้
    ซึ่งสามารถปั๊มแผ่นเหล็กออกมาเป็นชิ้นส่วนรถยนต์ที่มีขนาดรูปร่างที่หลากหลาย

(4) []ผลิตชิ้นส่วนโลหะตีอัดขึ้นรูป (Forging) มีการผลิตทั้งในประเทศไทย โดยบริษัท อาปิโก
    ฟอร์จจิ้ง จำกัด (มหาชน) ลูกค้าหลักได้แก่ บริษัท ออโตอัลลายแอนซ์ (ประเทศไทย) จำกัด
    ที อาร์ ดับบลิว และบจ.ไทยยามาฮ่า เป็นต้น และประเทศจีน โดยมีลูกค้าหลักได้แก่
    ผู้ผลิตรถยนต์ต่าง ๆ ในประเทศจีน ได้แก่ ชไนเดอร์ เชอรี่ เฟียต และเจนเนอรัล มอเตอร์ส

(5) โครงรถกระบะ รุ่น ดี-แมกซ์ (Chassis Frame) แบบครบวงจร
    โดยเริ่มจากการออกแบบแม่พิมพ์ พัฒนารูปแบบ ทดสอบ และผลิต
    จนเป็นโครงรถกระบะที่สมบูรณ์แบบ ให้กับ บริษัท อีซูซุ (ประเทศไทย) จำกัด
    โดยมีกำลังการผลิต 294,000 ชิ้นต่อปี แบ่งการทำงานเป็น 2 กะ (8 ชั่วโมงต่อกะ)
    ชุดโครงรถที่บริษัทฯ ส่งมอบให้กับอีซูซุเป็นชิ้นส่วนประกอบย่อย
    ซึ่งบริษัทอีซูซุจะนำไปเชื่อมต่อกันเพื่อประกอบต่อเป็นโครงรถ
    โดยโครงรถหนึ่งชุดประกอบด้วยชิ้นส่วนต่าง ๆ ประมาณ 50 – 60 ชิ้น
    ในปีที่ผ่านมาโรงงานได้ดำเนินการเต็มกำลังการผลิตแล้ว และบริษัทฯ
    ได้ขยายกำลังการผลิตในส่วนของการตัดและการปั๊มขึ้นรูปในปีที่ผ่านมา นอกจากนี้บริษัทฯ
    ได้จ้างบริษัทภายนอก เช่น บริษัท ไทยรุ่งยูเนียนคาร์ จำกัด (มหาชน) (TRU) และบริษัท
    ไทยซัมมิท พีเคเค บางนา จำกัด (TSPKK) ผลิตบางชิ้นส่วนเพื่อประกอบกับชิ้นส่วนที่บริษัทฯ
    ผลิตเพื่อจำหน่ายต่อให้กับทางอีซูซุ

[]การผลิตแบ่งออกเป็น 3 ขั้นตอนใหญ่ ๆ คือ การตัด การปั๊มขึ้นรูป และการประกอบ
โดยเริ่มจากการนำเหล็กม้วนมาตัดเป็นแผ่นและเรียงซ้อนกัน
จากนั้นนำเหล็กแผ่นมาปั๊มขึ้นรูปเป็นชิ้นส่วนประกอบย่อย (Components)
และนำชิ้นส่วนย่อยมาเชื่อมประกอบกับชิ้นส่วนอื่น ๆ เป็นชิ้นส่วนกึ่งสำเร็จรูป (Subassembly)
ตรวจคุณภาพ และบรรจุเป็นชุด ส่วนประกอบโครงรถยนต์ครบชุด (Set of Frame Components)
เพื่อนำไปส่งโรงงานของอีซูซุ เพื่อประกอบเป็นโครงรถยนต์ (Final Frame)
ที่ได้รับการเชื่อมประกอบเป็นหนึ่งชิ้น และนำไปประกอบรถรุ่น ดี-แมกซ์ ต่อไป

กลยุทธ์การตลาดและการแข่งขัน

สำหรับธุรกิจยานยนต์แล้ว “คุณภาพ” เป็นสิ่งสำคัญในการดำเนินธุรกิจ
ทุกขั้นตอนในกระบวนการผลิตจะต้องคำนึง และมุ่งมั่นให้การผลิตได้สินค้าคุณภาพเสมอ บริษัทฯ
จึงใช้เครื่องจักร และเทคโนโลยีในการผลิตขั้นสูง เพื่อให้ตรงตามความต้องการของลูกค้า
การผลิตและการตรวจสอบคุณภาพควบคุมด้วยระบบคอมพิวเตอร์สามารถยืนยันได้ถึงมาตรฐานที่ดีเลิศของสินค้าที่ผลิตขึ้นมา
นอกจากนี้บริษัทฯ
ยังจะเตรียมความพร้อมตลอดเวลาสำหรับการเปลี่ยนแปลงของรถยนต์ซึ่งจะเริ่มผลิตหรือเปิดตัวภายใน
3-5 ปี ข้างหน้า โดยบริษัทฯ จะได้เข้าไปเสนองานล่วงหน้ากับบริษัทนั้น ๆ และบริษัทฯ
ยังมีสัมพันธภาพที่ดีกับลูกค้าโดยตลอดมาจึงได้รับงานอย่างต่อเนื่อง อีกทั้งยังสรรหาบริษัท OEM
Suppliers รายใหญ่ของโลกที่มีสัญญาการผลิตทั่วโลก (Global Supply Contract)
เพื่อแสวงหาโอกาสทางการค้าในประเทศนั้น ๆ

บริษัทฯ
เป็นผู้ผลิตชิ้นส่วนที่ดีที่สุดบริษัทหนึ่งในประเทศไทยโดยมีคู่แข่งที่เป็นบริษัทผลิตชิ้นส่วนรถยนต์รายอื่น
ได้แก่ กลุ่มบริษัท ไทยซัมมิท บริษัท ซีเอซ โอโตพาร์ท จำกัด และ กลุ่มบริษัท ซัมมิท เป็นต้น
แต่ในส่วนของโครงรถรุ่น ดี-แมกซ์นั้น บริษัท อาปิโก อมตะ จำกัด เป็นผู้ผลิตรายเดียวของ อีซูซุ
และผูกขาดการเป็นผู้ผลิตรายเดียวในชิ้นส่วนนี้

กลุ่มลูกค้าของชิ้นส่วนรถยนต์

อุตสาหกรรมชิ้นส่วนรถยนต์แบ่งเป็น 2 ประเภท คือ ชิ้นส่วนที่ผลิตเพื่อป้อนโรงงานประกอบรถยนต์
(OEM) และชิ้นส่วนที่เป็นอะไหล่ (REM) โดยที่ชิ้นส่วนที่ส่งโรงงานประกอบรถยนต์ (OEM)
จะถูกส่งไปใช้ในการประกอบรถยนต์โดยตรงและในส่วนของ (REM)
จะเป็นชิ้นส่วนที่เป็นอะไหล่ขายในท้องตลาดเพื่อทดแทนชิ้นส่วนเดิม

บริษัทฯเป็นผู้ผลิตชิ้นส่วนรถยนต์เพื่อป้อนโรงงานประกอบรถยนต์ (OEM)
โดยลูกค้าเกือบทั้ง-หมดของบริษัทฯ
เป็นบริษัทประกอบรถยนต์ในประเทศเพื่อส่งออกและขายในประเทศ โดยลูกค้าหลักในประเทศได้แก่
ผู้ผลิตรถยนต์ยี่ห้อ ฟอร์ด มาสด้า นิสสันโตโยต้า อีซูซุ ฮอนด้า และ เจนเนอรัล มอเตอร์ส

ในปี 2553 บริษัทฯ มียอดจำหน่ายจากการผลิตชิ้นส่วนยานยนต์ทั้งหมดประมาณ 7,389.09
ล้านบาทคิดเป็นร้อยละ 65 ของรายได้รวม ซึ่งนับเป็นรายได้หลักของบริษัทฯ

รายชื่อลูกค้าชิ้นส่วนประกอบรถยนต์ (OEM PART )

รายชื่อลูกค้า

บริษัท ออโตอัลลายแอนซ์ (ประเทศไทย) จำกัด

บริษัท โตโยต้า มอเตอร์ (ประเทศไทย) จำกัด

บริษัท ฮอนด้า ออโตโมบิล (ประเทศไทย) จำกัด

บริษัท อีซูซุ มอเตอร์ (ประเทศไทย) จำกัด

บริษัท เอเบิล ซาโน่ อินดัสตรีส์ )1996) จำกัด

บริษัท บอสท์ส ออโตโมทีฟ (ประเทศไทย) จำกัด

บริษัท เจนเนอรัล มอเตอร์ส (ประเทศไทย) จำกัด

บริษัท เอ็นเอชเค สปริงส์ (ประเทศไทย) จำกัด

บริษัท นิสสัน ดีเซล (ประเทศไทย) จำกัด

บริษัทสยาม เอ็นเอสเค สเตียริ่ง ซิสเต็มส์ จำกัด

บริษัท ไฮคอม ออโตโมทีฟ พลาสติคส(ประเทศไทย)จำกัด

บริษัท ไทยอาซาคาวา จำกัด

บริษัท โตโยต้า โบโชกุ เอเซีย จำกัด

บริษัท ไทย อินเตอร์เนชั่นแนล ไดย์ เมคกิ้ง จำกัด

บริษัท เคียวคุโย อินดัสเตรียล (ประเทศไทย) จำกัด

บริษัท ฮิโน่ มอเตอร์ แมนูแฟคเจอร์ริ่ง (ประเทศไทย)จำกัด

บริษัท สยามคาลโซนิค จำกัด

บริษัท คาลโซนิค คันเซ (ประเทศไทย)

บริษัท เอเชียน ฮอนด้า มอเตอร์ จำกัด

บริษัท นิสสัน มอเตอร์ (ประเทศไทย) จำกัด

บริษัท อเมริกัน แอ็คเซิล แอนด์ แมนูแฟคเจอริ่ง (ประเทศไทย)จำกัด

บริษัท ตรีเพชรอีซูซุเซลส์ จำกัดบริษัท ฟอร์ด โอเปอเรชั่นส์ (ประเทศไทย) จำกัด

บริษัท โตโยต้า ทูโช (ไทยแลนด์) จำกัด

ธุรกิจผลิตชิ้นส่วนรถยนต์ในประเทศสาธารณรัฐประชาชนจีน

ในปี 2547 มีเหตุการณ์สำคัญที่เป็นเกียรติประวัติกับบริษัทฯ อย่างยิ่งคือ บริษัทฯ ได้เข้าถือหุ้นใน
บจ. คุนซาน เจินไต-ซินเชง พรีซิชั่น ฟอร์จจิ้ง ประเทศสาธารณรัฐประชาชนจีน ร้อยละ 75
และเพิ่มเป็นร้อยละ 100 ในปี 2548 และจากการลงทุนในครั้งนี้ทำให้บริษัทฯ
ก้าวเข้าไปมีส่วนร่วมในตลาดของประเทศจีน
ซึ่งเป็นตลาดยานยนต์ที่ใหญ่เป็นอันดับสามของโลกรองจากประเทศสหรัฐอเมริกา และประเทศญี่ปุ่น

ชิ้นส่วนหลักที่บริษัทฯ ผลิตในประเทศจีน ได้แก่ ก้านลูกสูบเครื่องยนต์ (Connecting Rod) และ
ชิ้นงานตีอัดขึ้นรูปทองแดง ซึ่งลูกค้าส่วนใหญ่เป็นลูกค้าภายในประเทศจีน

[]แผนการตลาดหลักของบริษัท คือการ ผลิตสินค้าให้ได้ตามความคาดหวังของลูกค้า โดยหลัการ
Q,C,D คือ คุณภาพ ราคา และ การจัดส่งสินค้าที่มีประสิทธิภาพ
ในปัจจุบันเรายังคงได้คำสั่งซื้อจากลูกค้ารายปัจจุบัน และ
มีลูกค้ารายใหม่ซึ่งกำลังดำเนินงานจัดเตรียมโครงการใหม่ๆ นอกจากนี้
ชื่อเสียงและความสัมพันธ์อันดีกับลูกค้าของ บริษัท อาปิโก ไฮเทค จำกัด (มหาชน) ในประเทศไทย
ทำให้เรามีความสามารถในการแข่งขันเพื่อเปิดตลาดใหม่ๆและ โครงการใหม่ๆ

ภาวะการแข่งขันในประเทศจีนค่อนข้างสูง จาการแข่งขันเชิงราคาจาก

ค่าจ้างแรงงานราคาถูก บริษัทฯจำเป็นต้องให้ความสำคัญอย่างมากกับคุณภาพ
อย่างไรก็ตามเรายังนับเป็นบริษัทที่มีความสามารถในการแข่งขันสูง
เห็นได้จากการที่มีลูกค้ารายใหญ่หลายรายให้ความไว้วางใจให้อาปิโก
ผลิตชิ้นส่วนสำหรับโครงการใหม่ๆ และเรายังจัดเป็นผู้ผลิตรายใหญ่อันดับต้นๆ ในตลาด

สำหรับผลิตภัณฑ์ก้านลูกสูบเครื่องยนค์ บริษัทฯมีคู่แข่งราว 10 ราย สำหรับขิ้นส่วนตีอัดขึ้นรูปทองแดง
บริษัทฯ มีคู่แข่ง 2 รายได้แก่ บริษัทในประเทศ และ บริษัทสัญชาติฝรังเศสในเมือง ซูโจว

กลุ่มลูกค้าเป้าหมาย ได้แก่ ผู้ผลิตชิ้นส่วนรถยนต์ในประเทศ
ซึ่งบริษัทฯจะจัดจำหน่ายโดยครงให้กับลูกค้าตามคำสั่งซื้อ
ซึ่งจะแปรผันตามรุ่นของรถยนต์ตามสภาวะตลาด ลูกค้าทั้งหมดของบริษัท คุนชาน เจินไต-ซินเชง
พรีซิชั่น ฟอร์จจิ้ง เป็นลูกค้าภายในประเทศ และมีลูกค้าจำนวน 2 รายซึ่งมีรายได้เกิน ร้อยละ 30

ในปี 2553 บริษัทฯ มีรายได้จากธุรกิจในประเทศสาธารณรัฐประชาชนจีนคิดเป็นมูลค่ารวม 754
ล้านบาท หรือร้อยละ 7 ของรายได้รวม
ซึ่งรายได้ส่วนนี้เป็นหนึ่งของยอดการจำหน่ายของการผลิตชิ้นส่วนยานยนต์

4.1.2 ออกแบบ ผลิต และติดตั้งอุปกรณ์จับยึด (Jigs)

[] ในการประกอบรถยนต์ บริษัทผู้ประกอบรถยนต์จะใช้อุปกรณ์จับยึดในการจับยึดชิ้นส่วนรถยนต์ เช่น
ฝากระโปรงรถ ส่วนโครงใต้รถ ประตู เพื่อเชื่อมชิ้นส่วนดังกล่าวเข้าด้วยกันเป็นโครงรถ
ในอดีตอุปกรณ์จับยึด (Jigs) ออกแบบโดยประเทศในทวีปอเมริกา ยุโรป หรือ ญี่ปุ่น
เนื่องจากเป็นการออกแบบที่ค่อนข้างยาก
ผู้ออกแบบอุปกรณ์จับยึดต้องมีความรู้เกี่ยวกับตำแหน่งในการเชื่อม วิธีการเชื่อม
และรูปทรงของปืนที่ใช้ในการเชื่อมเป็นอย่างดี และเมื่อออกแบบเสร็จ
แบบที่ออกก็จะส่งไปเพื่อทำการผลิต
ในอดีตที่ผ่านมาอุปกรณ์จับยึดที่ผลิตในประเทศไทยนั้นเป็นการออกแบบตามข้อมูลที่ได้รับจากต่างประเทศทั้งสิ้น
บมจ.อาปิโก ไฮเทคเป็นบริษัทแรกในประเทศไทยที่สามารถออกแบบ
และผลิตอุปกรณ์จับยึดครบชุดให้กับผู้ประกอบรถยนต์รายใหญ่ ๆ ทั่วโลก บริษัทฯ
มีความเชี่ยวชาญเป็นพิเศษในการผลิตอุปกรณ์จับยึดชิ้นส่วนรถยนต์ประเภท Low Volume
ที่ประกอบรถยนต์ในจำนวนน้อยกว่า 20,000 คันต่อปี ดังนั้นลักษณะของ Low Volume Jig
จึงเป็นอุปกรณ์จับยึดที่ใช้สำหรับประกอบรถยนต์จำนวนน้อยกว่า 20,000 คันต่อปี

ขั้นตอนที่สำคัญที่สุดในการผลิตอุปกรณ์จับยึด คือ ขั้นตอนการออกแบบ
ในขั้นตอนนี้วิศวกรผู้ออกแบบจะทำการศึกษารายละเอียดของชิ้นส่วนรถยนต์ที่ต้องการจะประกอบอย่างพิถีพิถัน
นอกจากนั้นผู้ออกแบบจะต้องพิจารณาอย่างละเอียดรอบคอบถึงอุปกรณ์ที่ใช้ในการเชื่อม
รวมถึงตำแหน่งของการเชื่อมซึ่งลูกค้าเป็นผู้กำหนดรายละเอียดมาให้ บริษัทฯ
ใช้โปรแกรมคอมพิวเตอร์ CAD (Computer Aided Design) ที่ทันสมัยในการออกแบบ
และใช้โปรแกรมคอมพิวเตอร์ CATIA V5 ในการเปิดข้อมูลที่รับมาจากลูกค้า
และเรายังใช้โปรแกรมคอมพิวเตอร์ ROBCAD Version 8 (Simulation)
ช่วยในการตรวจสอบการออกแบบว่าปืน spot ติดหรือชน unit หรือไม่ และช่วยในการคำนวน
(Tack time) ระยะเวลาในการทำงานของ operator ด้วย

ส่วนการผลิตด้วยเครื่องกัดเหล็กที่ควบคุมโดยคอมพิวเตอร์ CNC (Computer Numerical
Control) หลังจากผลิตอุปกรณ์จับยึดเสร็จแล้ว
วิศวกรจะทำการตรวจสอบขนาดและทดลองประกอบรถยนต์ตามข้อกำหนดของลูกค้า
นอกจากนี้บริษัทฯยังมีบริการการติดตั้งอุปกรณ์จับยึดที่ผลิตเสร็จแล้วที่โรงงานของลูกค้าและให้ความช่วยเหลือทางด้านเทคนิคการประกอบรถด้วย
การผลิตอุปกรณ์จับยึดนี้เป็นการผลิตตามคำสั่งของลูกค้า (Made to Order) กล่าวคือ
เมื่อมีการเปลี่ยนแปลงแบบรถหรือมีรูปแบบรถใหม่ บริษัทฯ
ก็จะต้องทำการออกแบบอุปกรณ์จับยึดใหม่เสมอ
บริษัทฯจึงจำเป็นต้องมีผู้ออกแบบที่มีความเชี่ยวชาญซึ่งทางบริษัทฯได้มีการจ้างผู้เชี่ยวชาญจากต่างประเทศเพื่อมาพัฒนาวิศวกรผู้ออกแบบของบริษัทฯอย่างสม่ำเสมอ

บริษัทฯ มีการวิจัยและพัฒนาเพื่อลดต้นทุนการผลิตอุปกรณ์จับยึด
ในขณะที่จะต้องรักษาคุณภาพของอุปกรณ์จับยึดให้ได้มาตรฐานระดับโลกตามที่ผู้ประกอบรถยนต์ทั่วโลกต้องการ
บริษัทฯ
จึงให้ความสนใจในการพัฒนาอย่างต่อเนื่องในการผลิตอุปกรณ์จับยึดที่มีความสะดวกและรวดเร็วในการประกอบรถ

แผนภาพข้างล่างนี้แสดงถึงวิธีการผลิตอุปกรณ์จับยึด

กลยุทธ์การตลาดและการแข่งขัน

ปัจจุบันบริษัทฯ เป็นผู้ออกแบบและผลิตอุปกรณ์จับยึดแบบ Low Volume
ที่ดีที่สุดในประเทศไทยและในภูมิภาคเอเซียตะวันออกเฉียงใต้ กลยุทธ์ทางการตลาดที่บริษัทฯ
ใช้นั้นประกอบด้วย คุณภาพดี ราคายุติธรรม และส่งมอบสินค้าตรงเวลา (QCD) ในด้านคุณภาพ
บริษัทฯ ได้รับใบรับรองคุณภาพทั้ง QS9000/ISO9002, ISO 14001 และ ISO/TS 16949
ส่วนในด้านต้นทุน (Cost) บริษัทฯ ได้พยายามลดต้นทุนให้ต่ำลงโดยการใช้เทคโนโลยีที่ทันสมัย
นอกจากนี้ในด้านการส่งมอบ (Delivery) บริษัทฯ
จะเน้นและให้ความสนใจในเรื่องการส่งมอบสินค้าตรงเวลาซึ่งทำให้ลูกค้าเชื่อถือ
มั่นใจและไว้วางใจในบริษัทฯ บริษัทฯ ยังคงพยายาม
ศึกษาความต้องการในการผลิตรถยนต์รุ่นใหม่ของบริษัทผลิตรถยนต์รายใหญ่ทั่วโลกอยู่เสมอ
โดยเฉพาะโครงการผลิตรถยนต์แบบ Low Volume เนื่องจากตลาดอุปกรณ์จับยึดแบบ Low Volume
ในประเทศไทยยังมีน้อยอยู่ ดังนั้นบริษัทฯ
จึงไม่เน้นการขายอุปกรณ์จับยึดภายในประเทศเพียงอย่างเดียว
เพื่อรักษาระดับปริมาณยอดขายให้เป็นไปอย่างสม่ำเสมอ บริษัทฯ
จึงต้องมุ่งเน้นการจำหน่ายอุปกรณ์จับยึดในต่างประเทศเป็นส่วนใหญ่ด้วย เช่น อเมริกาใต้ ยุโรป
และประเทศในแถบอเมริกาเหนือเป็นหลัก

บริษัทฯ มีคู่แข่งทางด้านอุปกรณ์จับยึดที่สำคัญคือ บจ. ออโต้ ซีเอส
ซึ่งเป็นผู้ผลิตอุปกรณ์จับยึดให้กับบจ. โตโยต้า ประเทศไทย นอกนั้นก็มีเพียง บมจ. ไทยรุ่ง
ยูเนียนคาร์ บจ. ไทยซัมมิท เอ็นจะเนียริ่ง และบจ. สามมิตร มอเตอร์ส เท่านั้น

  กลุ่มลูกค้าอุปกรณ์จับยึด (Jig)

ลูกค้าอุปกรณ์จับยึด คือ ผู้ประกอบรถยนต์หรือบริษัทเจ้าของยี่ห้อรถยนต์ต่าง ๆ เช่น ฟอร์ด
เดมเลอร์ไครสเลอร์ เรโนลด์ และ วอลโว่
ซึ่งบริษัทผู้ผลิตรถยนต์เหล่านี้ส่วนใหญ่จะสั่งซื้ออุปกรณ์จับยึดในระยะแรกของการออกแบบรถยนต์

ในปี 2553 บริษัทฯ มียอดขายอุปกรณ์จับยึดคิดเป็นมูลค่ารวม 397.48 ล้านบาท หรือร้อยละ 3.5
ของรายได้รวม

ใน 10 ปีที่ผ่านมา บริษัทฯ ออกแบบ และผลิตอุปกรณ์จับยึดให้กับลูกค้า ดังต่อไปนี้

+--------------------+--------------+---------------------------------+
| ชื่อบริษัท             | ประเทศ       | รุ่น                              |
+====================+==============+=================================+
| BMW                | ไทย          | 5 Series, E46 / New 3 Series    |
+--------------------+--------------+---------------------------------+
|                    | มาเลเซีย      | 3, 5 and 7 series               |
+--------------------+--------------+---------------------------------+
|                    | อิยิปต์         | 5 Series                        |
+--------------------+--------------+---------------------------------+
| DAIMLER CHRYSLER   | มาเลเซีย /    | E-Class, Cherokee Jeep          |
|                    | อินโดนีเซีย     |                                 |
+--------------------+--------------+---------------------------------+
|                    | ไทย          | C-Class, E-Class, S-Class,      |
|                    |              |                                 |
|                    |              | Cherokee Jeep, Grand Cherokee   |
+--------------------+--------------+---------------------------------+
|                    | บราซิล        | Dakota                          |
+--------------------+--------------+---------------------------------+
| FORD               | มาเลเซีย      | Laser, Telstar, Econovan,       |
|                    |              | Trader, Transit, Escape         |
+--------------------+--------------+---------------------------------+
|                    | ไทย          | Everest, Laser, Telstar,        |
|                    |              | Courier Pickup, Ranger          |
+--------------------+--------------+---------------------------------+
|                    | นิวซีแลนด์      | Falcon                          |
+--------------------+--------------+---------------------------------+
|                    | อินเดีย        | Ranger, Everest, Escort         |
+--------------------+--------------+---------------------------------+
|                    | อินโดนีเซีย     | Laser                           |
+--------------------+--------------+---------------------------------+
|                    | ฟิลิปปินส์       | Laser, Ranger                   |
+--------------------+--------------+---------------------------------+
|                    | เวียดนาม      | Transit, Laser, Ranger          |
+--------------------+--------------+---------------------------------+
|                    | จีน           | Ikon                            |
+--------------------+--------------+---------------------------------+
|                    | เวเนซูเอล่า    | KA, Exploere, Amazon            |
+--------------------+--------------+---------------------------------+
| GENERAL MOTOR      | อิยิปต์         | Vectra                          |
+--------------------+--------------+---------------------------------+
|                    | อินโดนีเซีย     | Astra                           |
+--------------------+--------------+---------------------------------+
| HONDA              | ไทย          | Civic, Accord, Asean Car-City,  |
|                    |              | CRV                             |
+--------------------+--------------+---------------------------------+
| HYUNDAI            | ไทย          | Elantra, Elantra XD, 1.6 LT.    |
|                    |              | Sedan                           |
+--------------------+--------------+---------------------------------+
| ISUZU              | ไทย          | 1 Ton Pickup, 700P,I-190,RT50   |
+--------------------+--------------+---------------------------------+
| LANDROVER          | มาเลเซีย /    | Freelander, Discorvery 2        |
|                    | ไทย          |                                 |
+--------------------+--------------+---------------------------------+
| MAHINDRA           | อินเดีย        | Scorpio single and double cab,  |
|                    |              | Jeep                            |
+--------------------+--------------+---------------------------------+
| MAZDA              | มาเลเซีย /    | 323, 626                        |
|                    | ญี่ปุ่น          |                                 |
+--------------------+--------------+---------------------------------+
|                    | ไทย          | 323, 626, 1 Ton & ¾ Ton Pickup  |
+--------------------+--------------+---------------------------------+
|                    | แซมเบีย/      | 323                             |
|                    | เวียตนาม      |                                 |
+--------------------+--------------+---------------------------------+
| MERCEDES BENZ      | อิยิปต์         | E-Class                         |
+--------------------+--------------+---------------------------------+
|                    | อินโดนีเซีย /   | Van, MB 100, E-Class            |
|                    | ฟิลิปปินส์       |                                 |
+--------------------+--------------+---------------------------------+
|                    | มาเลเซีย      | C-Class, S-Class, Truck, W204   |
+--------------------+--------------+---------------------------------+
|                    | ซาอุดิอาราเบีย  | Small Truck, Truck              |
+--------------------+--------------+---------------------------------+
|                    | ไทย          | C-Class, S-Class                |
+--------------------+--------------+---------------------------------+
|                    | เวียตนาม      | E-Class                         |
+--------------------+--------------+---------------------------------+
|                    | เยอรมัน       | C-Class                         |
+--------------------+--------------+---------------------------------+
| MITSUBISHI         | มาเลเซีย      | 1 Ton Pickup                    |
| (DRB-HICOM)        |              |                                 |
+--------------------+--------------+---------------------------------+
| NISSAN             | มาเลเซีย      | Sunny                           |
+--------------------+--------------+---------------------------------+
|                    | ไทย          | Cefiro, Asean Car – NV Wagon    |
+--------------------+--------------+---------------------------------+
| NISSAN DIESEL      | ไทย          | Truck                           |
+--------------------+--------------+---------------------------------+
| OGIHARA            | ไทย          | Vigo                            |
+--------------------+--------------+---------------------------------+
| PROTON             | มาเลเซีย      | WIRA                            |
+--------------------+--------------+---------------------------------+
| RENAULT            | ไทย          | R19                             |
+--------------------+--------------+---------------------------------+
|                    | มาเลเซีย      | R19, Trafic                     |
+--------------------+--------------+---------------------------------+
|                    | โคลัมเบีย      | R19, Megane, Clio, B90,H79      |
+--------------------+--------------+---------------------------------+
|                    | จีน           | Trafic                          |
+--------------------+--------------+---------------------------------+
|                    | โมรอคโค      | Kangoo, B90, L90                |
+--------------------+--------------+---------------------------------+
| PERODUA            | มาเลเซีย      | Daihatsu                        |
+--------------------+--------------+---------------------------------+
| SUZUKI             | ไทย          | Vitara                          |
+--------------------+--------------+---------------------------------+
| SWEDISH MOTOR      | มาเลเซีย      | S40, V50                        |
| ASSEMBLY           |              |                                 |
+--------------------+--------------+---------------------------------+
| THAI SWEDISH       | ไทย          | 940, 850, 740, S70, S80, S60,   |
| ASSEMBLY           |              | V70                             |
+--------------------+--------------+---------------------------------+
| TOYOTA             | ไทย          | Corona, Asean Car-508, Hilux,   |
|                    |              | Camry                           |
+--------------------+--------------+---------------------------------+
| VOLVO CAR CHINA    | จีน           | S40                             |
+--------------------+--------------+---------------------------------+
| VOLVO TRUCK        | จีน           | FM, FH                          |
+--------------------+--------------+---------------------------------+
|                    | อินเดีย        | FM                              |
+--------------------+--------------+---------------------------------+
|                    | อิหร่าน        | FM<FH, NH, Truck                |
+--------------------+--------------+---------------------------------+
|                    | มาเลเซีย      | FM, Truck                       |
+--------------------+--------------+---------------------------------+

4.1.3 การออกแบบและผลิตแม่พิมพ์ (Stamping Die)

[]ธุรกิจการออกแบบและผลิตแม่พิมพ์ของบริษัทฯ
ในขั้นตอนแรกของการผลิตเริ่มจากวิศวกรผู้ออกแบบทำการออกแบบแม่พิมพ์ด้วยคอมพิวเตอร์ (CAD)
ซึ่งได้รับข้อมูลรายละเอียดของผลิตภัณฑ์จากลูกค้า จากนั้นจะทำแบบหล่อด้วยโฟมเพื่อทำการหล่อขึ้นรูป
(Casting) ตัวแม่พิมพ์ จากนั้นจึงส่งตรงไปยังเครื่อง CNC Machining Center
เพื่อทำการกัดเหล็กแม่พิมพ์และดำเนินการผลิตตามขั้นตอน
บริษัทฯมีการตรวจสอบคุณภาพและทดสอบแม่พิมพ์อย่างละเอียดทุกครั้งก่อนที่จะนำไปผลิตชิ้นส่วนหรือส่งมอบให้กับลูกค้า
บริษัทฯ ยังมีบริการติดตั้งแม่พิมพ์ที่โรงงานของลูกค้าทั้งในและต่างประเทศอีกด้วย

แผนภาพแสดงถึงวิธีการผลิตแม่พิมพ์

กลยุทธ์การตลาดและการแข่งขัน

บริษัทฯ ไม่มุ่งเน้นการตลาดของการผลิตแม่พิมพ์เพื่อจำหน่ายแก่ลูกค้าภายนอก
เนื่องจากส่วนมากแม่พิมพ์ที่บริษัทฯ
ผลิตถูกนำมาใช้ในการผลิตชิ้นส่วนรถยนต์เพื่อส่งมอบให้ลูกค้าของบริษัทฯเอง
อย่างไรก็ตามหากบริษัทฯ มีกำลังการผลิตก็สามารถผลิตแม่พิมพ์ให้กับลูกค้าภายนอกได้เช่นกัน บริษัทฯ
สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน

ธุรกิจการผลิตแม่พิมพ์นั้นมีการแข่งขันค่อนข้างสูง โดยบริษัทที่ผลิตแม่พิมพ์ในประเทศไทย อาทิเช่น
บมจ. ไทยรุ่งยูเนี่ยนคาร์ บจ. ไทยซัมมิท เอ็นจิเนียริ่ง บจ.สามมิตร มอเตอร์ บจ. โอกิฮาร่า
และ บจ. ไทย อินเตอร์เนชั่นแนล ดาย เมกกิ้ง (TID) นับเป็นคู่แข่งทางการค้า
แต่บริษัทเหล่านี้ก็นับเป็นบริษัทคู่ค้าด้วยเช่นเดียวกัน

กลุ่มลูกค้าด้านแม่พิมพ์ (Stamping Die)

กลุ่มลูกค้าด้านแม่พิมพ์ส่วนใหญ่จะเป็นกลุ่มเดียวกันกับกลุ่มลูกค้าผู้ผลิตชิ้นส่วนรถยนต์
เนื่องจากแม่พิมพ์ที่บริษัทฯผลิตส่วนใหญ่ใช้สำหรับผลิตชิ้นส่วนรถยนต์ให้กับลูกค้านั้น ๆ ซึ่งบริษัทฯ
ผลิตแม่พิมพ์เพื่อใช้ในการผลิตชิ้นส่วนรถยนต์เองในอัตราประมาณร้อยละ 90
และส่วนที่เหลือเป็นการผลิตเพื่อจำหน่ายให้กับลูกค้าทั่วไป

ในปี 2553 บริษัทฯ มียอดขายแม่พิมพ์ทั้งหมดประมาณ 52.53 ล้านบาทคิดเป็นร้อยละ 0.5
ของรายได้รวม

4.1.4 ธุรกิจตัวแทนจำหน่ายรถยนต์ (Dealer)

(1) ตัวแทนจำหน่ายรถยนต์ฟอร์ด

บจ. นิว เอร่า เซลส์ (NESC) เป็นบริษัทย่อยของบริษัทฯ
ดำเนินธุรกิจเป็นตัวแทนจำหน่ายรถยนต์ฟอร์ดในประเทศไทย NESC มีโชว์รูม 3
แห่งในประเทศไทยตั้งอยู่ที่ถนนลาดพร้าว ถนนรามอินทรา และสมุทรปราการ
เป็นโชว์รูมพร้อมศูนย์บริการที่มีเครื่องมืออุปกรณ์อันทันสมัย โดยทันทีที่ลูกค้านำรถเข้ารับบริการ
ผู้เชี่ยวชาญของศูนย์ฯ จะทำการตรวจสภาพเบื้องต้น ประเมินงานซ่อม ประเมินราคา
และระยะเวลาการซ่อม จากนั้นก็จะทำการนัดหมายกำหนดการแล้วเสร็จเพื่อให้ลูกค้ามารับรถ
ศูนย์บริการของ NESC สามารถรองรับลูกค้าได้ถึง 50 คันต่อวัน
และมีคลังอะไหล่สำรองที่สามารถเชื่อมโยงโดยตรงกับคลังอะไหล่ส่วนกลางของฟอร์ดเซลส์
จึงสามารถสั่งซื้อ และจัดหาชิ้นส่วนอะไหล่ได้อย่างรวดเร็วในการซ่อม

ตลอดการดำเนินงานที่ผ่านมา NESC ได้รับรางวัลต่าง ๆ มากมาย อาทิเช่น “President
Circle” เป็นรางวัลที่มอบให้กับตัวแทนจำหน่ายที่มียอดขายอันดับหนึ่งในประเทศ รางวัล
“ความพึงพอใจของลูกค้า (C.S.I)” จากสถาบัน J. D. Power และรางวัล “Quality Care”
ที่แสดงถึงความมุ่งมั่นในการให้บริการที่ดีกับลูกค้า อีกทั้งเป็นตัวแทนจำหน่ายแห่งแรกที่ได้รับใบรับรอง
“Blue Oval Certified” ซึ่งเป็นมาตรฐานการขายและการบริการที่กำหนดโดยบริษัท ฟอร์ด
ประเทศสหรัฐอเมริกา
การได้ใบรับรองนี้จะทำให้สถานะของการเป็นตัวแทนจำหน่ายรถยนต์ฟอร์ดของ NESC สูงขึ้น
โชว์รูมทั้ง 3 แห่งของ NESC เปิดทำการทุกวัน ตั้งแต่เวลา 08.00 น. - 19.00 น.

(2) ตัวแทนจำหน่ายรถยนต์ฮอนด้า

บจ. เทเนกา เซเทีย รีซอสเซส (TSR) เป็นบริษัทย่อยของบริษัทฯ
ซึ่งดำเนินกิจการด้านตัวแทนจำหน่ายรถยนต์ฮอนด้าในประเทศมาเลเซีย มีโชว์รูมพร้อมศูนย์บริการ
ตั้งอยู่ที่เมือง เปตาลิง จายา

บริษัทฯ ยังมีบริษัทร่วมทุนในประเทศมาเลเซียอีกแห่งคือ บจ. นิว เอร่า เซลส์ (มาเลเซีย) NESM
ซึ่งดำเนินกิจการเป็นตัวแทนจำหน่ายรถยนต์ ฮอนด้า
ในประเทศมาเลเซียเช่นกันที่มีโชว์รูมและศูนย์บริการที่พร้อมจะให้บริการแก่ลูกค้าได้ตลอดเวลา

(3) ตัวแทนจำหน่ายรถยนต์มิตซูบิชิ

บจ. เอเบิล มอเตอร์ (AM) เป็นบริษัทย่อยของบริษัทฯ ในประเทศไทย
จัดตั้งขึ้นเมื่อเดือนพฤศจิกายน 2546 ดำเนินกิจการเป็นตัวแทนจำหน่ายรถยนต์ มิตซูบิชิ
โดยมีโชว์รูมพร้อมศูนย์บริการ 1 แห่ง บนถนนพหลโยธิน จังหวัดปทุมธานี

(4) ตัวแทนจำหน่ายรถยนต์ฮุนได

บจ. ฮุนได มอเตอร์ (ประเทศไทย) เป็นบริษัทร่วมทุนของบริษัทฯ ในประเทศไทย
จัดตั้งขึ้นเมื่อเดือนมิถุนายน 2549 ดำเนินกิจการเป็นตัวแทนจำหน่ายรถยนต์ฮุนได
โดยมีโชว์รูมพร้อมศูนย์บริการ

กลยุทธ์การตลาดและการแข่งขัน

บจ. นิว เอร่า เซลส์ (NESC) เป็นผู้แทนจำหน่ายรถยนต์อันดับหนึ่งของฟอร์ดในประเทศไทย
ด้วยการขายและการให้บริการที่ดีที่สุดกับลูกค้า ดังนั้น บริษัท ฯ
จึงเน้นความพึงพอใจของลูกค้าเป็นหลัก
โดยมีการทำวิจัยการตลาดด้วยการใช้แบบสอบถามส่งให้ลูกค้าพร้อมทั้งเก็บข้อมูลที่สำคัญ ๆ
ของลูกค้าเพื่อใช้ในการพัฒนาคุณภาพการบริการ บริษัทฯ
ยังจัดให้มีการอบรมและสร้างแรงจูงใจให้กับพนักงานขายของบริษัทฯอย่างสม่ำเสมอเพื่อให้การบริการที่ดีแก่ลูกค้า
คู่แข่งของบริษัทฯ ส่วนใหญ่เป็นรถยนต์ จากค่ายอื่น เช่น อีซูซุ โตโยต้า และนิสสัน

กลุ่มลูกค้าตัวแทนจำหน่ายรถยนต์

กลุ่มลูกค้าเป้าหมายที่ซื้อรถยนต์ คือ ลูกค้าทั่วไปที่ติดต่อกับบริษัทฯ โดยตรง
และผ่านพนักงานขายของบริษัทฯ และกลุ่มลูกค้าเป้าหมายของศูนย์บริการ คือ
ลูกค้าทั่วไปที่ซื้อรถยนต์จากบริษัท ฯ และลูกค้าทั่วไปที่ซื้อจากตัวแทนอื่น

ในปี 2553 บริษัทฯ มียอดจำหน่ายจากธุรกิจการเป็นตัวแทนจำหน่ายรถยนต์ทั้งหมดประมาณ
3,087.81 ล้านบาทคิดเป็นร้อยละ 27.2 ของรายได้รวม

5.  ระบบนำร่องการเดินทาง

บจ.อาปิโก ไอทีเอส เป็นผู้ผลิตซอฟต์แวร์ระบบแผนที่นำร่องการเดินทางภายใต้ชื่อ POWERMAP
ซึ่งเป็นโปรแกรมเพื่อใช้ในการแนะนำเส้นทาง
และนำทางให้ลูกค้าถึงจุดหมายปลายทางด้วยเสียงนำทาง และแสดงแผนที่นำทาง  
ซึ่งซอฟต์แวร์จะนำไปใช้กับสินค้าประเภทเครื่องเสียงติดรถยนต์ที่มีระบบนำทางประกอบภายในตัวเครื่อง
หรือแบบแยกเป็นกล่องภายนอก และแบบเครื่องนำทางแบบพกพา

กลยุทธ์การตลาดและการแข่งขัน

POWERMAP มีสัดส่วนทางการตลาดของตลาดหลังการขายโดยรวมประมาณร้อยละ 60
 ทางบริษัทฯให้ความสำคัญในเรื่องของคุณภาพ ราคา และการให้บริการ
ที่ผ่านมาบริษัทฯได้มีการโฆษณากับนิตยสารที่ตรงกลุ่มเป้าหมาย อาทิเช่น Driven เป็นต้น
รวมถึงการให้ความร่วมมือกับลูกค้าในงานแสดงสินค้าต่าง ๆ เช่น งานมอเตอร์เอ็กซ์โปร์
มอเตอร์โชว์ และงานคอมมาร์ท เป็นต้น ผลิตภัณฑ์ POWERMAP
เป็นผลิตภัณฑ์ที่ทำเพื่อคนไทยโดยคนไทย
เป็นโปรแกรมที่มีศักยภาพสูงเนื่องจากสร้างขึ้นโดยทีมงานผู้ชำนาญในการทำซอฟต์แวร์แผนที่นำทาง
และทีมงานสำรวจแผนที่คนไทยที่เข้าใจกฏจราจรและสภาพถนนต่างๆ ในประเทศไทยเป็นอย่างดี
อีกทั้งบริษัทฯได้ให้ความสำคัญด้านบริการ
และการพัฒนาโดยเน้นตามความต้องการของผู้บริโภคมาปรับปรุง และพัฒนาอย่างต่อเนื่อง
โดยศักยภาพดังกล่าวทำให้ POWERMAP สามารถตีตลาดได้อย่างรวดเร็ว
และครองใจผู้ใช้เป็นจำนวนมาก

[] ในปีพ.ศ. 2553 บจ. อาปิโก ไอทีเอส ได้เปิดตัว “POWERMAP Z9”
ซึ่งนับได้ว่าเป็นระบบแผนที่นำร่องการเดินทางแรกในประเทศไทยที่สามารถแสดงความแตกต่างระหว่างถนนต่างระดับ
(แสดงผลเป็นถนนเส้นบน และเส้นล่าง หรือ Z-Level) พร้อมทั้งคู่มือแนะนำสถานที่ท่องเที่ยว
พร้อมข้อมูลการท่องเที่ยว POWERMAP Z9
ยังถูกจัดให้เป็นระบบแผนที่นำร่องการเดินทางที่มีเมนูการใช้งานที่สวยงามที่สุดในประเทศไทย

การพัฒนาและผลิตซอฟต์แวร์แผนที่นำทางและข้อมูลแผนที่จำเป็นต้องใช้เงินลงทุนจำนวนมาก
ดังนั้นการแข่งขันจึงอยู่ในระดับต่ำ จนถึงปัจจุบันมีคู่แข่งทางการค้าไม่ถึง 5 ราย ได้แก่ บริษัท เอ็ม
แอนด์ ซอร์ฟ ภายใต้ยี่ห้อ SpeedNavi บริษัท ESRI ภายใต้ยี่ห้อ Gamin บริษัท MIO ภายใต้ยี่ห้อ
MIO ผลิตภัณฑ์ภายใต้ยี่ห้อ i-Go ทำให้บริษัทฯเติบโตได้อย่างรวดเร็ว
อีกทั้งความต้องการในตลาดมีแนวโน้มสูงขึ้นอย่างต่อเนื่อง
เนื่องจากประชาชนเริ่มตระหนักถึงประโยชน์ของการใช้ระบบนำร่องการเดินทางเพิ่มมากขึ้น
รวมถึงศักยภาพในการขยายตัวของตลาดมีอยู่ค่อนข้างสูง
สืบเนื่องมาจากจำนวนการใช้งานในประเทศไทยยังอยู่ในระดับต่ำ

กลุ่มลูกค้าของระบบนำร่องการเดินทาง

กลุ่มลูกค้าของ POWERMAP จะแบ่งออกได้เป็น 3 กลุ่มใหญ่คือ ลูกค้า OEM
เป็นกลุ่มผู้ผลิตรถยนต์ยี่ห้อต่างๆ ทั้งในและต่างประเทศ ลูกค้าตัวแทนจำหน่าย และผู้บริโภค
โดยส่วนมากป็นลูกค้ากลุ่มบริษัทซึ่งเป็นผู้จำหน่ายอุปกรณ์นำร่องการเดินทาง (GPS) ที่มีชื่อเสียง
โดยสามารถแยกได้เป็นสองกลุ่มหลักๆ ได้แก่ กลุ่มเครื่องเสียงติดรถยนต์พร้อม GPS มีกว่า 16 ยี่ห้อ
เช่น JVC, Priority เป็นต้น และกลุ่มเครื่องนำทางแบบพกพา มีกว่า 10 ยี่ห้อ เช่น Pierre
Cardin เป็นต้น

ปัจจุบัน POWERMAP มีลูกค้าลงทะเบียนแล้วมากกว่า 60,000 เลขหมาย ในปีพ.ศ. 2553
บริษัทฯได้ขยายตลาดการแข่งขันไปสู่ประเทศมาเลเซียซึ่งได้รับการตอบรับเป็นอย่างดี

ในปี 2553 บริษัทฯ มียอดขายระบบนำร่องการเดินทางทั้งหมดประมาณ 36.53
ล้านบาทคิดเป็นร้อยละ 0.3 ของรายได้รวม

4.2 การตลาดและภาวะการแข่งขัน

ในปัจจุบัน ประเทศไทยเป็นฐานการผลิตและประกอบของบริษัทผู้ผลิตรถยนต์ชั้นนำของโลกถึง 16
แห่ง และรถจักรยานยนต์อีก 7 แห่ง
ซึ่งแสดงถึงศักยภาพและความสามารถดึงดูดผู้ผลิตชั้นนำระดับโลก
ผู้ผลิตชิ้นส่วนยานยนต์และอีกหลายกลุ่มวางแผนที่จะเข้ามาลงทุนในประเทศไทย
ซึ่งขณะนี้เหมือนว่าจะเป็นที่แน่นอนแล้วว่าสถานการณ์ที่น่าวิตกวิกฤตการการเงินโลกได้ผ่านพ้นไปแล้วและเศรษฐกิจของประเทศไทยกำลังอยู่ในช่วงฟื้นตัว
ซึ่งจะช่วยเสริมสร้างความมั่นคงให้กับอุตสาหกรรมยานยนต์ไทยในปี 2554 ต่อไป

สัญญาณที่บ่งบอกความชัดเจนของการฟื้นตัวในอุตสาหกรรมยานยนต์โลกได้แสดงออกอย่างเป็นรูปธรรมของตัวเลขจากกลุ่มประเทศผู้ผลิตยานยนต์ดังต่อไปนี้

-   ยอดจำหน่ายรถยนต์ของประเทศออสเตรเลียสูงถึง 1.04 ล้านคัน ในปี 2553
    ปริมาณเพิ่มขึ้นร้อยละ 10.5 เปรียบเทียบกับปี 2552 ประเทศไทยเป็นผู้ส่งออกอันดับ 4
    ตลาดรถยนต์นั่ง และอยู่อันดับ 1
    ในส่วนของการส่งออกรถยนต์เพื่อการพาณิชย์ไปยังประเทศออสเตรเลีย

-   ยอดจำหน่ายรถยนต์นั่งของสหภาพยุโรปปริมาณรวมกันทั้งสิ้น 10.26 ล้านคัน ในปี 2553
    ลดลงร้อยละ 4.38 ส่วนยอดจำหน่ายของรถยนต์เพื่อการพาณิชย์สูงถึง 1.10 ล้านคัน
    เพิ่มขึ้นร้อยละ 8.91 เปรียบเทียบกับปี 2552

-   ยอดจำหน่ายรถยนต์ของประเทศจีน ในปี 2553 เพิ่มสูงขึ้นถึงร้อยละ 32.40 ปริมาณสูงถึง
    18.06 ล้านคัน ประเทศไทยอยู่อันดับที่ 15
    ของผู้ส่งออกในอุตสาหกรรมยานยนต์ของประเทศจีน

-   ยอดจำหน่ายรถยนต์นั่งและรถยนต์เพื่อการพาณิชย์ของประเทศอินเดีย ในปี 2553
    ได้ขยายตัวเพิ่มขึ้นถึงร้อยละ 25.57 และร้อยละ 38.31 เป็นจำนวน 1.95 ล้านคัน และ
    0.53 ล้านคัน ตามลำดับ ประเทศไทยเป็นผู้ส่งออกอันดับที่ 13
    ในส่วนทั้งของรถยนต์นั่งและรถยนต์เพื่อการพาณิชย์

-   ภูมิภาคอาเซียนมีความเจริญเติบโตอย่างรวดเร็วสูงถึงร้อยละ 35.4
    ในส่วนยอดจำหน่ายรถยนต์ในปี 2553 ยอดรวมกันทั้งสิ้น 1.82 ล้านคัน ประเทศไทยอยู่อันดับ
    3 ของผู้ส่งออกในอุตสาหกรรมยานยนต์ของประเทศมาเลเซีย อันดับที่ 1 ในประเทศฟิลิปปินส์
    และ อันดับที่ 1 ในประเทศอินโดนีเซีย เช่นเดียวกัน
    ปริมาณการผลิตรถยนต์ของประเทศไทยคิดเป็นสัดส่วนร้อยละ 52.9
    ของยอดการผลิตทั้งหมดของภูมิภาคอาเซียน

-   ยอดจำหน่ายรถยนต์นั่งและรถยนต์เพื่อการพาณิชย์ของประเทศสหรัฐอเมริกา ในปี 2553

-   มีปริมาณ 5.77 ล้านคัน และ 5.82 ล้านคัน ตามลำดับ
    ส่งผลทำให้อัตราความเจริญเติบโตเพิ่มขึ้นร้อยละ 5 และ 17.9 ตามลำดับ

จากการฟื้นตัวของอุตสาหกรรมยานยนต์ ประเทศไทยเป็นหนึ่งผู้นำในอุตสาหกรรมนี้
โดยมียอดการผลิตในปัจจุบัน 2.1 ล้านคันต่อปี ซึ่งอยู่ในลำดับที่ 15
ของประเทศผู้ผลิตและประกอบรถยนต์ทั้งหมด และขณะนี้
ประเทศไทยกลายเป็นฐานการผลิตยานยนต์ที่ใหญ่ที่สุดของโลกสำหรับรถกระบะ 1 ตัน
และคาดการณ์ว่ารถยนต์ขนาดเล็กประหยัดพลังงาน ( Eco-car) จะเป็นรถยนต์อันดับที่ 2
ที่ใช้ประเทศไทยเป็นฐานการผลิต เพื่อกระจายสู่ตลาดโลก
ภายใต้การสนับสนุนของสำนักงานคณะกรรมการส่งเสริมการลงทุน (BOI)

[]

[]

จากการคาดการณ์ความเจริญเติบโตปริมาณการผลิตรถยนต์ในประเทศไทยเฉลี่ยต่อปีประมาณร้อยละ
7.7-10 ในช่วงปี 2553-2559
ซึ่งแสดงให้เห็นว่าประเทศไทยเป็นฐานการผลิตที่สำคัญของภูมิภาคเอเชียตะวันออกเฉียงใต้และจะสามารถก้าวขึ้นไปเป็น
1 ใน 10 ของผู้ผลิตรถยนต์ของโลกนำหน้าประเทศสเปน, แคนาดา และเม็กซิโก
ด้วยยอดการผลิตสูงถึง 3.72 ล้านคันภายในปี 2559

การผลิตยานยนต์ของประเทศไทยมีปริมาณเกินกว่ากึ่งหนึ่งของยอดการผลิตทั้งหมดของภูมิภาคอาเซียน
ในปี 2553 ยอดการผลิตยานยนต์ในประเทศไทย 1.65 ล้านคัน เพิ่มขึ้นร้อยละ 64.63
โดยการส่งออกมีปริมาณ 844,357 คัน เพิ่มขึ้นร้อยละ 87.55 และยอดจำหน่ายในประเทศมีปริมาณ
800,357 คัน เพิ่มขึ้นร้อยละ 45.82 ส่วนยอดการผลิตของรถยนต์นั่งมีการขยายตัวร้อยละ 51.84
และรถยนต์เพื่อการพาณิชย์ร้อยละ 41.18
ซึ่งเป็นผลจากการเติบโตอย่างต่อเนื่องของเศรษฐกิจมวลรวมและการไหลเข้าของเงินทุนที่เพิ่มปริมาณของระบบการเงินในประเทศซึ่งส่ง
ผลกระทบโดยตรงกับธุรกิจเช่า-ซื้อรถยนต์รวมถึงความต้องการของผู้บริโภคที่เพิ่มขึ้นอย่างต่อเนื่องในตลาดรถยนต์นั่งในส่วนของทั้งรถยนต์รุ่นใหม่และรุ่นพิเศษที่ออกสู่ตลาดในระยะที่ผ่านมา
ทั้งหมดนี้ส่งผลทำให้ยอดผลิตในปี 2553
กลายเป็นสถิติใหม่ของประเทศและเป็นหนึ่งในยอดความเจริญเติบโตสูงสุดของโลก

จากปริมาณการผลิตรถยนต์และยอดจำหน่ายที่สูงเกินเป้าหมายในปี 2553
แสดงให้เห็นถึงสถานการณ์ทางด้านเศรษฐกิจที่ดีขึ้นอย่างต่อเนื่องนำไปสู่ดัชนีความเชื่อมั่นของผู้บริโภคที่สูงขึ้น
ผลประโยชน์เหล่านี้ส่งผลโดยตรงกับตลาดรถยนต์ในปี 2553 และต่อเนื่องในปี 2554
ดังนั้นแนวโน้มทางการตลาดและประมาณการของยอดขายได้รับการประเมินว่าจะสูงขึ้นที่ 1.9
ล้านคันในปี 2554 หรือ เติบโตสูงขึ้นร้อยละ 15.48 ในปี 2553 โดยที่ยอดการส่งออกมีปริมาณ 1
ล้านคันอัตราความเจริญ เติบโตร้อยละ 18.35 และ 900,000
คันเพื่อจำหน่ายในประเทศเติบโตร้อยละ 12.45

4.2.1 นโยบายภาครัฐในปัจจุบันที่อาจส่งผลกระทบต่ออุตสาหกรรมรถยนต์ของไทย

รัฐบาลไทยได้ประเทศวิสัยทัศน์ว่าประเทศไทยที่จะเป็น “ศูนย์กลางการผลิตรถยนต์ของทวีปเอเชีย”
โดยมุ่งเน้นใน “ความชัดเจน
สม่ำเสมอและต่อเนื่องในนโยบายการสนับสนุนอุตสาหกรรมรถยนต์ระหว่างประเทศ”
สำหรับนักลงทุนต่างชาตินับตั้งแต่ช่วงต้นทศวรรษที่ 19
และขยายศักยภาพในการผลิตอย่างต่อเนื่องและการแข่งขัน
ประเทศไทยเป็นศูนย์กลางการส่งออกยานยนต์ที่มุ่งเน้นการค้าเสรี โปร่งใสและความเสมอภาค

ในช่วงหลายปีที่ผ่านมาประเทศไทยสร้างภาพลักษณ์ให้เป็นศูนย์กลางการผลิตรถยนต์ระดับโลกที่มีคุณภาพสูงเมื่อเทียบกับประเทศอื่นๆที่มีต้นทุนในการผลิตต่ำ
ในปัจจุบันประเทศไทยเป็นที่รู้จักกันอย่างแพร่หลายในฐานะเป็นฐานการผลิตนยานยนต์กระจายสู่ตลาดโลกที่
3 ในส่วนของรถกระบะ 1 ตัน รถยนต์ขนาดเล็กประหยัดพลังงานและรถจักรยานยนต์คุณภาพสูง
โดยเฉพาะในส่วนของรถยนต์ขนาดเล็กประหยัดพลังงานหรือ Eco-car
ซึ่งมีกระแสตอบรับที่ดีเนื่องจากเป็นทางเลือกใหม่ให้กับผู้บริโภคที่เน้นการประหยัดพลังงานซึ่งเหมาะกับสภาพแวดล้อมและความต้องการของตลาดในขณะนี้

ประเทศไทยมีศักยภาพเนื่องจากมีโรงงานมากกว่า 1,700
แห่งและแรงงานที่มีฝีมือและความชำนาญมากกว่า 420,000 คนในอุตสาหกรรมยานยนต์ของประเทศ
ความได้เปรียบของประเทศไทยมิได้เฉพาะแรงงานที่มีฝีมือและทักษะเท่านั้น
แต่ยังมีความสามารถในการแข่งขันทางด้านค่าจ้างแรงงานที่ต่ำกว่าหลายประเทศในภูมิภาคอาเซียน

รัฐบาลไทยมีความมั่นใจว่าได้สร้างสภาพแวดล้อมทางด้านธุรกิจที่สามารถดึงดูดนักลงทุนได้มากที่สุดแห่งหนึ่งในภูมิภาคเอเชีย
สำหรับธุรกิจยานยนต์รวมทั้งแผนกระตุ้นการลงทุนต่างๆซึ่งรวมถึงการสร้างแรงจูงใจในการลงทุนสำหรับรถยนต์ที่ใช้เทคโนโลยีขั้นสูง
เช่น รถยนต์ขับเคลื่อนด้วยระบบไฮบริด ระบบฟื้นฟูพลังงานเบรก
ระบบอิเล็กทรอนิกส์ควบคุมเสถียรภาพในการขับเคลื่อนเป็นต้น

การพัฒนาที่รวดเร็วในการจับมือและรวมกลุ่มในภูมิภาคอาเซียนจะส่งผลโดยดีตรงต่ออุตสาหกรรมยานยนต์ของภูมิภาค
จะสามารถรวมกลุ่มประชากรได้ถึง 580 ล้านคนและมีค่า GDP รวมกันมากกว่า 1.8
ล้านล้านเหรียญสหรัฐ ซึ่งจะพัฒนาไปสู่ประชาคมเศรษฐกิจในปี 2558 โดยคาดว่า
มีจำนวนประชากรสูงขึ้นถึง 700 ล้านคนและมียอด GDP สูงถึง 2.69 ล้านล้านเหรียญสหรัฐ

เขตการค้าเสรีอาเซียนหรือ AFTA คือหัวใจของแผนการรวมประชาคมอาเซียนตั้งแต่วันที่ 1
มกราคม 2553 ที่ผ่านมา กลุ่มอาเซียน-6
ได้ก้าวไปข้างหน้าครั้งสำคัญในการลดหย่อนภาษีศุลการกรระหว่างกันเหลือ ร้อยละ 0 ซึ่งครอบคลุม
ร้อยละ 98.6 ของการจ่ายภาษีระหว่างกันภายใต้โครงการ CEPT (Common Effective
Preferential Tariff) ของเขตการค้าเสรีอาเซียน ศักยภาพของภูมิภาคนี้จะเพิ่มขึ้นไปอีก
ด้วยข้อตกลงเขตการค้าเสรีกับพันธมิตรทางด้านธุรกิจหลายประเทศในทวีปเอเชียและในภูมิภาคอื่นๆ

สภาวะราคาน้ำมันที่สูงขึ้น ได้สร้างความท้าทายใหม่ ให้กับอุตสาหกรรมยานยนต์ไทย
ซึ่งรัฐบาลไทยได้มีการส่งเสริมการพัมนาและใช้พลังงานทางเลือกหรือพลังงานทดแทนเช่น
แก๊สโซฮอลล์, ไบโอดีเซลและก๊าซ CNGในการขนส่ง โดยตั้งเป้าหมายที่จะทดแทนร้อยละ 20
ของการใช้น้ำมันด้วย ก๊าซ CNG ให้ได้ภายในปี 2555

นอกจากนี้ ประเทศไทยยังมุ่งมั่นก้าวไปสู่การผลิตรถประหยัดพลังงานรวมถึงการทำ
การวิจัยและพัฒนา (R&D )ในส่วนของการผลิตรถยนต์ไฮบริด รถ plug-inไฮบริด
รถพลังงานไฟฟ้า และรถพลังงานแบตเตอรี่ เพื่อนับสนุนแนวโน้มของความเจริญเติบโต
รัฐบาลได้ลดภาษีสรรพสามิตเหลือเพียงร้อยละ 3 ในส่วนของรถยนต์ไฮบริด
ไฟฟ้าหรือพลังงานแบตเตอรี่ที่มีความจุของเครื่องยนต์ที่ต่ำกว่า 3,000 CC
รวมทั้งการลดอัตราภาษีสำหรับการนำเข้ารถที่ใช้ก๊าซโซฮอลล์ E85.

4.3 สิทธิประโยชน์และเงื่อนไขจากการได้รับการส่งเสริมการลงทุน (BOI)

บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุนในกิจการผลิตชิ้นส่วนโลหะขึ้นรูป
ตามบัตรส่งเสริมเลขที่ 1470(2)/2546 ลงวันที่ 4 กันยายน 2546 และ
บัตรส่งเสริมการลงทุนเลขที่ 2175(2)/2551 ลงวันที่ 15 ธันวาคม 2551 สำหรับบริษัท อาปิโก
อมตะ จำกัด (“AA”) ได้รับการส่งเสริมการลงทุนในกิจการผลิตโครงรถยนต์ (Frame Set)
ประเภทการผลิตชิ้นส่วนอื่น ๆ ของยานพาหนะ ตามบัตรส่งเสริมเลขที่ 1075(2)/2553 ลงวันที่ 5
มกราคม 2553 สำหรับบริษัท อาปิโก ไฮเทค ทูลลิ่ง จำกัด “AHT”
ได้รับการส่งเสริมการลงทุนในกิจการผลิตแม่พิมพ์ปั๊มโลหะ ชิ้นส่วนแม่พิมพ์ อุปกรณ์จับยึด
ตามบัตรส่งเสริมเลขที่ 1840(2)/2548 ลงวันที่ 20 กันยายน 2548 สำหรับบริษัท อาปิโก ไฮเทค
พาร์ทส์ จำกัด“AHP” ได้รับการส่งเสริมการลงทุนในกิจการผลิตชิ้นส่วนปั๊มขึ้นรูปสำหรับยานพาหนะ
ตามบัตรส่งเสริมเลขที่ 1777(2)/2548 ลงวันที่ 2 กันยายน 2548 สำหรับบริษัท อาปิโก ไอทีเอส
จำกัด“AITS” ได้รับการส่งเสริมการลงทุนในกิจการซอฟต์แวร์ ตามบัตรส่งเสริมเลขที่
1386(7)/2552ลงวันที่ 26 พฤษภาคม 2552 สำหรับบริษัท เอ แม็คชั่น จำกัด “AMAC”
ได้รับการส่งเสริมการลงทุนในกิจการซอฟต์แวร์ประเภท Enterprise Software, Digital
Content and Embedded ตามบัตรส่งเสริมเลขที่ 1657(7)/2550 ลงวันที่ 9 กรกฎาคม 2550
สำหรับบริษัท อาปิโก ฟอร์จจิ้ง จำกัด (มหาชน) “AF”
ได้รับการส่งเสริมการลงทุนในกิจการผลิตชิ้นส่วนโลหะสำหรับยานพาหนะ ตามบัตรส่งเสริมเลขที่
1927(2)/2550 ลงวันที่ 24 กันยายน 2550 และสำหรับบริษัท อาปิโก พลาสติค จำกัด (มหาชน)
(“AP”) ได้รับการส่งเสริมการลงทุนในกิจการผลิตถังน้ำมันพลาสติก ตามบัตรส่งเสริมเลขที่
2162(2)/2551 ลงวันที่ 15 ธันวาคม 2551 โดยมีรายละเอียดของสิทธิประโยชน์ดังนี้

[TABLE]

4.4 การจัดหาผลิตภัณฑ์และการบริการ

  ธุรกิจอุปกรณ์จับยึด แม่พิมพ์ และชิ้นส่วนรถยนต์

วัตถุดิบที่สำคัญในการผลิตอุปกรณ์จับยึด แม่พิมพ์ และชิ้นส่วนรถยนต์ ได้แก่ เหล็ก เหล็กหล่อ
และแผ่นเหล็ก โดยลูกค้า (บริษัทประกอบรถยนต์ (OEM)) จะเป็นคนกำหนดลักษณะเฉพาะ
และคุณภาพของเหล็กที่ต้องการ ซึ่งบริษัทฯ จะต้องสั่งซื้อเหล็กตามลักษณะที่ลูกค้ากำหนด
และจากผู้จำหน่ายที่ลูกค้ากำหนดเช่นกัน บริษัทฯ สั่งซื้อเหล็กจากตัวแทนจำหน่ายในประเทศไทย
ได้แก่ บจ. เอ็มซีเมทัลเซอร์วิส เอเชีย (ประเทศไทย) บจ. สยามสตีล เซอร์วิส เซ็นเตอร์ บจ.
ไทย สตีล เซอร์วิส เซ็นเตอร์ บจ. โตโยต้า ทูโช (ประเทศไทย) และบจ. เพิ่ม สหาย สตีล
ดังนั้น การกำหนดราคาสินค้าจึงสามารถปรับเปลี่ยนได้ตามราคาเหล็กในปัจจุบัน

นอกจากเหล็กที่เป็นวัตถุดิบสำคัญในการผลิตแล้ว วิศวกรผู้ออกแบบก็มีส่วนสำคัญเช่นเดียวกัน
เนื่องจากในขั้นตอนแรกของการผลิตอุปกรณ์จับยึดและแม่พิมพ์ ต้องอาศัยการออกแบบจากวิศวกร
ฉะนั้น วิศวกรผู้ออกแบบต้องมีความเข้าใจในกระบวนการผลิตอุปกรณ์จับยึดและแม่พิมพ์ทั้งหมด
อีกทั้งยังต้องมีความเข้าใจด้านเทคโนโลยีเครื่องมือกล และต้องมีความรู้ในโปรแกรมออกแบบ
(Drawing) บริษัทฯ มีชาวญี่ปุ่น ออสเตรเลีย และเยอรมัน เป็นที่ปรึกษา
และแนะนำวิศวกรผู้ออกแบบของบริษัทฯ

บริษัทฯ ใช้คอมพิวเตอร์ CAD/CAM (Computer Aided Design/Computer Aided
Manufacturing) ในการออกแบบอุปกรณ์จับยึดและแม่พิมพ์
โดยมีวิศวกรผู้ออกแบบจำนวนมากทั้งอุปกรณ์จับยึดและแม่พิมพ์ มีเครื่องกัดเหล็ก (CNC Machining
Center) 5 เครื่อง เพื่อผลิตอุปกรณ์จับยึดและแม่พิมพ์
มีวิศวกรรวมกับพนักงานผลิตอุปกรณ์จับยึดจำนวน 63 คน
และวิศวกรรวมกับพนักงานผลิตแม่พิมพ์จำนวน 67 คน

ในส่วนของ บจ. อาปิโก อมตะ วัตถุดิบที่สำคัญในการผลิตโครงรถยนต์ ได้แก่ แผ่นเหล็กม้วน
โดยลูกค้า คือ อีซูซุ จะเป็นคนกำหนดลักษณะเฉพาะ
และคุณภาพของเหล็กที่ต้องการรวมถึงผู้จัดจำหน่ายด้วยเช่นกัน บริษัทฯ สั่งซื้อเหล็กม้วนทั้งหมดจาก
บจ. เอ็ม ซี เมททอล เอเซีย

นอกจากเหล็กที่เป็นวัตถุดิบสำคัญในการผลิตแล้ว
วิศวกรผู้ออกแบบและควบคุมการผลิตก็มีส่วนสำคัญเช่นเดียวกัน
เนื่องจากขั้นตอนของการออกแบบและผลิตในโครงรถต้องอาศัยความเชี่ยวชาญของวิศวกร
โดยวิศวกรผู้ออกแบบต้องมีความเข้าใจในกระบวนการผลิตทั้งหมด
อีกทั้งยังต้องมีความเข้าใจด้านเทคโนโลยีเครื่องกล และต้องมีความรู้ในโปรแกรมออกแบบ

สำหรับการผลิตชิ้นส่วนรถยนต์ ในการแข่งขันเพื่อที่จะเป็นผู้นำทางด้านการผลิตระดับโลก บริษัทฯ
ได้ทำการเพิ่มศักยภาพทางการผลิตอย่างต่อเนื่อง โดยเพิ่มเครื่องจักรที่มีประสิทธิภาพ
และเทคโนโลยีระดับโลก โดยแบ่งเป็นเครื่อง Komatsu Transfer Press 3 เครื่อง
และเครื่อง Komatsu Press 9 เครื่อง ซึ่งมีมูลค่าถึง 1.2 พันล้านบาท ในระยะเวลาเพียงแค่ 4
ปี (2551-2553)

[]

บริษัทฯ และบริษัทย่อยสามารถผลิตอุปกรณ์จับยึดได้ปีละประมาณ 22 ชุด โดยอุปกรณ์จับยึดแต่ละชุด
ประกอบด้วยอุปกรณ์จับยึดชิ้นใหญ่และชิ้นเล็กหลายชิ้นรวมกันตั้งแต่ 10 ชิ้นจนถึง 100 ชิ้น
ตัวอย่างเช่น การผลิตอุปกรณ์จับยึดสำหรับประกอบรถยนต์ เมอซีเดส เบนซ์ อีคลาส 3 ชุด
แต่ละชุดประกอบด้วยอุปกรณ์จับยึดชิ้นใหญ่ประมาณ 11 ชิ้น และอุปกรณ์จับยึดชิ้นเล็กประมาณ 50 ชิ้น

ในส่วนของแม่พิมพ์ซึ่งเป็นการยากที่จะวัดปริมาณการผลิตเนื่องจากแม่พิมพ์มีหลายขนาดอย่างไรก็ดีบริษัทฯ
สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน

บริษัทฯ มีกำลังการผลิตชิ้นส่วนโลหะสำหรับยานยนต์ ปีละประมาณ 20,000,000 ชิ้น
ชิ้นส่วนเชื่อมยึดรั้งประตู ปีละประมาณ 1,100,000 ชิ้น ถังน้ำมันเชื้อเพลิงรถยนต์ ปีละประมาณ
200,000 ใบ และลูกลอยวัดระดับน้ำมัน ปีละประมาณ 89,600 ชุด

ธุรกิจตัวแทนจำหน่ายรถยนต์

บริษัทย่อยจำหน่ายรถยนต์ยี่ห้อฟอร์ด ฮอนด้า และมิตซูบิชิ บริษัทร่วมทุนจำหน่ายรถยนต์ฮุนได
ซึ่งบริษัทฯมีนโยบายรักษาระดับสินค้าคงคลังประมาณ 100 คัน เพื่อให้เพียงพอ
และพร้อมที่ส่งมอบให้แก่ลูกค้าได้ทันที

4.5 ผลกระทบต่อสิ่งแวดล้อม

ในกระบวนการผลิตอุปกรณ์จับยึด แม่พิมพ์ และชิ้นส่วนรถยนต์
อาจทำให้ส่งผลกระทบในเรื่องอากาศเสีย น้ำเสียและกากของเสียจากการผลิต
ซึ่งบริษัทมีความมุ่งมั่นที่จะผลิตสินค้าที่มีคุณภาพควบคู่กับการดูแลรักษาสิ่งแวดล้อม โดย
ควบคุมให้ทุกกิจกรรมของบริษัทฯสอดคล้องกับข้อกำหนดของกรมโรงงานอุตสาหกรรมและการนิคมอุตสาหกรรมไฮเทค
ตลอดจนข้อกำหนดทางด้านการจัดการสิ่งแวดล้อม (ISO 14001)
พร้อมทั้งสร้างระบบเพื่อป้องกันมลพิษที่อาจส่งผลกระทบต่อสิ่งแวดล้อม
โดยใช้หลักการปรับปรุงอย่างต่อเนื่องภายใต้การทำงานร่วมกันเป็นทีม
เพื่อวัตถุประสงค์และเป้าหมายต่อไปนี้

1.  สร้างระบบการจัดการสิ่งแวดล้อมที่มีประสิทธิภาพ เพื่อยึดถือปฏิบัติ

2.  ป้องกันมลพิษทางน้ำ, อากาศ และมลพิษจากสารเคมี ที่อาจเกิดขึ้นจากกิจกรรมภายในโรงงาน

3.  จัดให้มีการคัดแยกขยะภายในโรงงาน

4.  ควบคุมการใช้ทรัพยากรธรรมชาติและพลังงานให้เกิดประโยชน์สูงสุด

5.  มีการสื่อสารให้สาธารณะรับทราบ

6.  มีการฝึกอบรมให้พนักงานมีความตระหนักในสิ่งแวดล้อม

ทั้งนี้ บริษัทฯ ได้รับการรับรองระบบการจัดการด้านสิ่งแวดล้อม ISO 14001 จาก TUV
Rheinland ประเทศเยอรมนี ในปี 2545 เป็นต้นมา ซึ่งเป็นสิ่งที่ยืนยันได้
ถึงความรับผิดชอบต่อสิ่งแวดล้อมและความมุ่งมั่นของบริษัทฯที่จะบริหารองค์กรให้เป็นสถานประกอบการที่มีความปลอดภัยถูกสุขลักษณะอาชีวอนามัยและไม่ส่งผลกระทบหรือก่อให้เกิดมลภาวะต่อสิ่งแวดล้อมต่อชุมชน

4.6 งานที่ยังไม่ได้ส่งมอบ

เป็นงานที่อยู่ระหว่างการผลิตปกติไม่มีงานที่ผิดสัญญาค้างส่ง